ananddey/assamese-wiki-corpus huggingface dataset:
বিৰসিং জৰুৱা বিধানসভা সমষ্টি

বিৰসিং জৰুৱা বিধানসভা সমষ্টি উত্তৰ-পূৱ ভাৰতৰ অসম ৰাজ্যৰ ১২৬ বিধানসভা আসনৰ এখন সমষ্টি। বিৰসিং জৰুৱা ধুবুৰী (লোকসভা সমষ্টি)ৰ অন্তৰ্গত। ই ২০২৩ চনৰ আগত ২২ নং দক্ষিণ শালমাৰা বিধানসভা সমষ্টিৰ অংশ আছিল।

বিস্তাৰ

২০২৩ চনৰ পিছত

ইয়াৰ বিস্তৃত এলেকাসমূহ দক্ষিণ শালামা আৰু নস্কৰা জামাদাৰহাট উন্নয়ন খণ্ড আৰু বিলাসীপাৰা, বিৰসিং জৰুৱা আৰু চাপৰ শালকোচা উন্নয়ন খণ্ডৰ অংশ।

বিধানসভাৰ সদস্যসকল

চন
নিৰ্বাচন
সদস্য
দলসমূহ
পৰা
লৈ
সময়
২০২৬
প্ৰথম বিধানসভা
ৱাজেদ আলী চৌধুৰী

০৪ মে' ২০২৬
বৰ্তমান

উৎস :

নিৰ্বাচন ফলাফল

উৎস:

২০২৬

লগতে চাওক

মানকাচৰ
হাটশিঙিমাৰি
দক্ষিণ শালমাৰা-মানকাচৰ জিলা
ধুবুৰী
অসম বিধানসভাৰ সমষ্টিসমূহৰ তালিকা
অসম চৰকাৰ
ভাৰত চৰকাৰ

তথ্যসমূহ

বাহ্যিক সংযোগ

শ্ৰেণী:অসম
শ্ৰেণী:অসমৰ বিধানসভা সমষ্টি
শ্ৰেণী:ধুবুৰী জিলা
কেমেৰন আলবৰ্জিয়ান

কেমেৰন আলবৰ্জিয়ান (ফাৰ্চী: کامران البرزیان; জন্ম ২৬ ফেব্ৰুৱাৰী ১৯৬৭) হৈছে এগৰাকী ইৰানী-ব্ৰিটিছ প্ৰাক্তন ছুপাৰমডেল। ফেশ্বন শ্ব’সমূহৰ জৰিয়তে বিশেষভাৱে পৰিচিত হোৱাৰ পিছত তেওঁ আয়ুৰ্বেদ, যোগ আৰু প্ৰাচীন সুস্থতা পদ্ধতিৰ ওপৰত বিশেষজ্ঞতা অৰ্জন কৰি সামগ্ৰিক নিৰাময় কেৰিয়াৰলৈ স্থানান্তৰিত হয়।

প্ৰথম পৰ্যায়ৰ পুৰুষ ছুপাৰমডেলসকলৰ ভিতৰত অন্যতম হিচাপে আলবৰ্জিয়ানে ১৯৯০ৰ দশকত আন্তঃৰাষ্ট্ৰীয় স্বীকৃতি লাভ কৰিছিল। তেওঁ গেছ, লেভিছ, ভাৰ্চাচে, ডিয়ৰ, ভেলেণ্টিনো, চেনেল, গুচি, জিন পল গালটিয়াৰ, ডলচে এণ্ড গাবানা, কাৰ্ল লেগাৰফেল্ড, হাউচ অৱ মণ্টানা, জন গালিয়ানো, ইভ ছেণ্ট লৰেণ্ট, ভিভিয়েন ৱেষ্টউড, লুই ভিটতঁ, টম ফৰ্ড, ৰালফ লৰেন, বিজান, জৰ্জিঅ’ আৰমানী আদিকে ধৰি কেইবাটাও আগশাৰীৰ ফেশ্বন হাউচ আৰু ডিজাইনাৰৰ সৈতে কাম কৰিছিল।

ফেশ্বন উদ্যোগৰপৰা অৱসৰ লোৱাৰ পাছত আলবৰ্জিয়ানে যোগ, আয়ুৰ্বেদ আৰু সামগ্ৰিক সুস্থতাৰ বিষয়ত চাৰিখন কিতাপ ৰচনা কৰে, সেইকেইখন হৈছে: দ্য যোগী ক’ড, দ্য গুৰু ইন ইউ, দ্য ৱান প্লেন আৰু ট্ৰান্সফৰ্ম ইয়ৰ হেল্থ।

প্ৰাৰম্ভিক জীৱন

আলবৰ্জিয়ানৰ জন্ম আৰু ডাঙৰ-দীঘল হৈছিল ইৰানৰ তেহৰানত। তেওঁৰ মাতৃ এগৰাকী ইংৰাজ মহিলা আৰু পিতৃ এজন ইৰানী পুৰুষ আছিল। ১৯৭৮ চনৰ শেষৰফালে ইৰানী বিপ্লৱৰ ক্ৰমবৰ্ধমান অশান্তিৰ মাজতে তেওঁৰ পিতৃ-মাতৃয়ে তেওঁক যুক্তৰাজ্যৰ এখন বৰ্ডিং স্কুললৈ পঠিয়াই দিয়ে আৰু পৰৱৰ্তী সময়ত তেওঁ যুক্তৰাজ্যতে ডাঙৰ-দীঘল হয়।

কেৰিয়াৰ

মডেলিং

লণ্ডনৰ ৰাজপথত এজন স্কাউটে দেখা পোৱাৰ পিছত ১৯৮৬ চনত আলবৰ্জিয়ানৰ মডেলিং কেৰিয়াৰ আৰম্ভ হয়। ইয়াৰ কেইসপ্তাহমানৰ পিছত তেওঁ পেৰিছত জিন পল গালটিয়াৰৰ এটা শ্ব’ত অংশ লয়। ইয়াৰ পিছত আলবৰ্জিয়ানে ডিয়ৰ আৰু ইভ ছেণ্ট লৰেণ্ট আদিকে ধৰি আন বহু ডিজাইনাৰৰ সৈতে কাম কৰে। ১৯৮৮ চনত গেছ জিন্সৰ সৈতে এটা চুক্তি সম্পন্ন কৰাৰ পাছত তেওঁ অধিক ব্যাপক স্বীকৃতি লাভ কৰে। ইয়াৰ কিছুসময়ৰ পাছতে আলবৰ্জিয়ানে মিউজিক ভিডিঅ’ত অভিনয় কৰিবলৈ আৰম্ভ কৰে। তেওঁ ১৯৮৯ চনত মুক্তি পোৱা মাডোনাৰ এক্সপ্ৰেছ ইউৱাৰচেল্ফ মিউজিক ভিডিঅ’ত তেওঁৰ প্ৰেমিকৰ চৰিত্ৰত অভিনয় কৰিছিল। পিছলৈ তেওঁ ১৯৯৭ চনত এল্টনজনৰ চামথিং এবাউট দ্য ৱে ইউ লুক টুনাইট মিউজিক ভিডিঅ’তো এটা চৰিত্ৰত অভিনয় কৰে, য’ত কেট মছো আছিল।

১৯৯৮ চনত আলবৰ্জিয়ানে সতীৰ্থ মডেল মছ, নাওমি কেম্পবেল আৰু ক্ৰীষ্টি টাৰ্লিংটনৰ সৈতে একত্ৰিত হৈ দক্ষিণ আফ্ৰিকাৰ নেলছন মেণ্ডেলাক সাক্ষাৎ কৰে। এই ভ্ৰমণৰ উদ্দেশ্য আছিল মেণ্ডেলা ফাণ্ডৰ বাবে আয়োজিত এটা দাতব্য অনুষ্ঠানত অংশ লোৱা। তেওঁ ইণ্টেগ্ৰেল যোগ আৰু যোগাভাইল কেন্দ্ৰত শিক্ষক প্ৰশিক্ষণ গ্ৰহণ কৰাৰ লগতে নিউয়ৰ্ক চহৰৰ অপেন চেণ্টাৰত ৰিফ্লেক্স’লজীৰ এটা মাষ্টাৰ্ছ ক’ৰ্চ সম্পূৰ্ণ কৰে। ইয়াৰ পিছত তেওঁ ভাৰতৰ তামিলনাডুৰ কইম্বাটুৰত থকা আৰ্ষ যোগ বিদ্যা পীঠম ট্ৰাষ্টত শ্ৰী বাসুদেৱনৰ অধীনত শিক্ষা গ্ৰহণ কৰে। আলবৰ্জিয়ানে বৰ্তমান যোগী কেমেৰন নামেৰে আয়ুৰ্বেদিক সেৱা আৰু নিৰ্দেশনা প্ৰদান কৰি আহিছে।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:মডেল
ভিয়েটনামী ৱিকিপিডিয়া

ভিয়েটনামী ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ভিয়েটনামী সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনত ভিয়েটনামী ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

ভিয়েটনামী ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
মিতু খুৰানা

ডা. মিতু খুৰানা ভাৰতৰ দিল্লীৰ এগৰাকী শিশু বিশেষজ্ঞ আছিল। তেওঁ ভাৰতৰ কন্যা ভ্ৰুণ হত্যা বিৰোধী অভিযানৰ এগৰাকী কৰ্মী আছিল। তেওঁৰ স্বামী আৰু স্বামীৰ পৰিয়ালে আল্ট্ৰাচাউণ্ডৰ সহায়ত খুৰানাৰ গৰ্ভস্থ সন্তানৰ লিংগ পৰীক্ষা কৰি এহাল যমজ কন্যা সন্তান থকা বুলি নিশ্চিত হোৱাত তেওঁৰ সন্মতি অবিহনেই গৰ্ভপাত কৰাবলৈ জোৰ দিয়ে। কিন্তু তেওঁ অস্বীকাৰ কৰাত স্বামীৰ পৰিয়ালৰ দ্বাৰা নিৰ্যাতিত হয়। তেওঁ সন্মুখীন হোৱা গাৰ্হস্থ্য হিংসাৰ বিৰুদ্ধে তেওঁ আদালতৰ ওচৰ চাপে আৰু তেনেকৈয়ে তেওঁৰ বিষয়টো বিশেষভাবে চৰ্চিত হৈ পৰে।

জীৱনী

খুৰানাই প্ৰথম মূল সুঁতিৰ প্ৰচাৰ মাধ্যমত স্থান পায়, যেতিয়াই তেওঁৰ প্ৰাক্তন স্বামীৰ বিৰুদ্ধে ২০০৮ চনত এক যুগান্তকাৰী আইনী ব্যৱস্থা গ্ৰহণ কৰে।

খুৰানাই দাবী কৰে যে তেওঁৰ তৎকালীন স্বামী ড. কমল খুৰানাই তেওঁৰ সন্মতি অবিহনেই তেওঁৰ গৰ্ভস্থ সন্তানৰ কৰে। ২০০৫ চনত পেটৰ বিষৰ বাবে স্বামী আৰু স্বামীৰ পৰিয়ালে তেওঁক দিল্লীৰ জয়পুৰ গোল্ডেন হাস্পাতাললৈ লৈ যায়। তেতিয়াই তাত স্বামী আৰু স্বামীৰ পৰিয়ালে তেওঁৰ সন্মতি অবিহনে হাস্পাতালৰ ডাক্তৰ-কৰ্মীৰ সৈতে কথা পাতি আলট্ৰাচাউণ্ডৰ ব্যৱস্থা কৰা হয়। তেতিয়াই স্বামীৰ পৰিয়ালবৰ্গই তেওঁৰ গৰ্ভত এহাল কন্যা সন্তান থকাটো নিশ্চিত হৈ তেওঁৰ ইচ্ছাৰ বিৰুদ্ধে লিঙ্গ ভিত্তিক গৰ্ভপাত কৰাবলৈ হেঁচা দিয়ে।

হাস্পাতাললৈ যোৱাৰ পিছত স্বামী আৰু তেওঁৰ পৰিয়ালে খুৰানাক গৰ্ভপাত কৰাবলৈ হেঁচা দিবলৈ আৰম্ভ কৰে। খুৰানাই কৈছিল, "তেওঁলোকে মোক একো কোৱা নাছিল। কিন্তু পিছত এটা স্পষ্ট হৈ পৰিছিল যে মোৰ স্বামী আৰু শহুৰৰ ঘৰৰ লোকসকলে জানিছিল যে মই গৰ্ভত কন্যা সন্তান ধাৰণ কৰিছো। ইয়াৰ পিছত তেওঁলোকে মোক কম পক্ষে এটা ভ্ৰুণ হত্যা কৰাৰ বাবে হেঁচা দিবলৈ ধৰে। তেওঁলোকে মোক কৈছিল যে দুজনী ছোৱালীক আমি লালন-পালন কৰিব নোৱাৰিম। সিহঁতক বিয়া দিব নোৱাৰিম।" ঘৰলৈ উভতি অহাৰ পিছত তেওঁৰ স্বামী আৰু শহুৰ শাহুৱেকৰ দ্বাৰা গাৰ্হস্থ্য হিংসাৰ সন্মুখীন হয়। গৰ্ভৱস্থাতাৰ এক পৰ্যায়ত পেটৰ সন্তান দুটা নষ্ট কৰা উদ্দেশ্যৰে চিৰিৰ পৰা গতিয়াই দিয়ে।

অৱশেষত খুৰানা তেওঁৰ স্বামী আৰু স্বামীৰ পৰিয়ালৰ পৰা পলাই যায় আৰু নিজৰ মাক-দেউতাকৰ সৈতে বাস কৰিবলৈ লয়। পিছত তেওঁ সময়ৰ পূৰ্বে, দুমাহ আগত এহাল যমজ কন্যা সন্তানৰ জন্ম দিয়ে।

হাৰ্ট চাৰ্জাৰীত হোৱা জটিলতাৰ বাবে ২০২০ চনৰ মাৰ্চত খুৰানাৰ মৃত্যু হয়।

গোচৰ

খুৰানাৰ বিৰুদ্ধে হোৱা অন্যায়ৰ বিৰুদ্ধে ২০০৮ চনত তেওঁ স্বামী কমল খুৰানা, স্বামীৰ পৰিয়াল আৰু জয়পুৰ গোল্ডেন হাস্পাতালৰ বিৰুদ্ধে এটা গোচৰ তৰে। ১১ বছৰ বিচাৰ চলাৰ অন্তত দিল্লী উচ্চ ন্যায়ালয়ে এই বুলি গোচৰটো খাৰিজ কৰি দিয়ে যে প্ৰি-কনচেপচন এণ্ড প্ৰি-নেটেল ডায়েগনষ্টিক টেকনিকছ এক্ট, ১৯৯৪-ৰ আধাৰত ঘটনা সংঘটিত হোৱাৰ তিনি বছৰৰ ভিতৰত গোচৰ তৰিব লাগে। তেওঁ উচ্চ ন্যায়ালয়ৰ ৰায়ৰ বিৰুদ্ধে ভাৰতৰ উচ্চতম ন্যায়ালয়ত আবেদন জনাইছিল যদিও উচ্চতম ন্যায়ালয়েও পূৰ্বৰ ৰায় বাহাল ৰাখে।

তথ্য উৎস

শ্ৰেণী:নাৰীৰ বিৰুদ্ধে হিংসা
শ্ৰেণী:ভাৰতত লিংগ চয়ন
শ্ৰেণী:দিল্লীৰ ব্যক্তি
শ্ৰেণী:মৃত ব্যক্তি
ছৈয়দ মুজতবা আলী

ছৈয়দ মুজতবা আলী (, ; ১৩ ছেপ্টেম্বৰ ১৯০৪ – ১১ ফেব্ৰুৱাৰী ১৯৭৪) এগৰাকী প্ৰখ্যাত বঙালী সাহিত্যিক। তেওঁ আধুনিক বঙালী সাহিত্যৰ এগৰাকী অন্যতম ঔপন্যাসিক, গল্পকাৰ, অনুবাদক আৰু ৰম্য ৰচক। তেওঁ তেওঁৰ ভ্ৰমণ-কাহিনীসমূহৰ বাবে বিশেষভাৱে পৰিচিত। আলি এগৰাকী ভাষাবিদ তথা শিক্ষাবিদো। তেওঁৰ পাণ্ডিত্যপূৰ্ণ ৰচনাসমূহ হাস্য-ৰসাত্মকো আছিল।

প্ৰাৰম্ভিক জীৱন আৰু শিক্ষা

১৯০৪ চনৰ ১৩ ছেপ্টেম্বৰত, ব্ৰিটিছ ভাৰতৰ অধীনত চিলেটৰ কৰিমগঞ্জত ছৈয়দ মুজতবা আলীৰ জন্ম হৈছিল। তেওঁৰ দেউতাক খান বাহাদুৰ ছৈয়দ চিকন্দৰ আলি এজন উপ-পঞ্জীয়ক আছিল। তেওঁৰ পিতৃ গৃহ আছিল হাবিগঞ্জ জিলাৰ বাহুবল উপজিলাৰ উত্তৰসুৰ গাঁৱত।

আলিয়ে চিলেট চৰকাৰী উচ্চ বিদ্যালয়ত নৱম শ্ৰেণীলৈকে অধ্যয়ন কৰিছিল। দেউতাকৰ চাকৰিসূত্ৰে বিভিন্ন শিক্ষানুষ্ঠানত তেওঁৰ প্ৰাৰম্ভিক শিক্ষা সম্পন্ন হৈছিল। ১৯২১ চনত তেওঁ শান্তিনিকেতনত ভৰ্তি হয়। তেওঁ বিশ্ব-ভাৰতীৰ প্ৰাৰম্ভিক ছাত্ৰ আছিল। ইয়াতে তেওঁ সংস্কৃত, ইংৰাজী, আৰবী, উৰ্দু, পাৰ্চী, হিন্দী, গুজৰাটী, ফৰাছী, জাৰ্মান আৰু ইটালিয়ানকে ধৰি পোন্ধৰটা ভাষা শিকিছিল। ১৯২৬ চনত তেওঁ স্নাতক ডিগ্ৰী অৰ্জন কৰে। তাৰ পিছত তেওঁ আলিগড় বিশ্ববিদ্যালয়ত অধ্যয়ন কৰিছিল আৰু দৰ্শন অধ্যয়ন কৰিবলৈ বৃত্তি লৈ জাৰ্মানীৰ বন বিশ্ববিদ্যালয়লৈ গৈছিল। তুলনামূলক ধৰ্মত গৱেষণাৰ বাবে তেওঁ ১৯৩২ চনত ডি.ফিল উপাধি লাভ কৰিছিল। ১৯৩৪-১৯৩৫ চনত তেওঁ ইজিপ্তৰ কায়ৰোৰ আল-আজহাৰ বিশ্ববিদ্যালয়ত অধ্যয়ন কৰে।

কৰ্মজীৱন

আলিয়ে ১৯৩৪-১৯৩৫ চনত কায়ৰোৰ আল-আজহাৰ বিশ্ববিদ্যালয়ত অধ্যয়ন কৰিছিল। তেওঁ বৰোদা (১৯৩৬-১৯৪৪) আৰু বগ্ৰা (১৯৪৯)ৰ মহাবিদ্যালয়ত অধ্যাপনা কৰিছিল। ১৯৪৯ চনত ভাৰতলৈ উভতি অহাৰ আগতে তেওঁ কিছু দিনৰ বাবে পূব পাকিস্তানত আছিল। ১৯৫০ চনত কলিকতা বিশ্ববিদ্যালয়ত কিছু দিনৰ বাবে অধ্যাপনা কৰাৰ পিছত তেওঁ ‘ভাৰতীয় সাংস্কৃতিক সম্পৰ্ক পৰিষদ’ৰ সম্পাদক আৰু ইয়াৰ আৰবী আলোচনী তকাফাটুল হিন্দৰ সম্পাদক আছিল। তেওঁৰ সাহিত্যকৰ্মৰ কিছু ভাগ বাংলাদেশ আৰু ভাৰত দুয়োখন দেশতে, বিশেষকৈ পশ্চিমবংগ আৰু ত্ৰিপুৰা ৰাজ্যত বিদ্যালয়, মাধ্যমিক, উচ্চতৰ মাধ্যমিক আৰু স্নাতক পৰ্যায়ৰ বঙালী সাহিত্যৰ পাঠ্যক্ৰমত অন্তৰ্ভুক্ত কৰা হৈছে। ২০০৫ চনত বাংলাদেশ চৰকাৰে তেওঁক বাংলাদেশৰ দ্বিতীয় সৰ্বোচ্চ অসামৰিক বঁটা একুছে পদক প্ৰদান কৰে।

টোকা

তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:সাহিত্যিক
শ্ৰেণী:শিক্ষাবিদ
শ্ৰেণী:সাংবাদিক
সুনীতা উইলিয়ামছ্

সুনীতা লিন উইলিয়ামছ (জন্ম ১৯ ছেপ্টেম্বৰ, ১৯৬৫), যাক আমেৰিকা যুক্তৰাষ্ট্ৰত ছুনি আৰু স্লোভেনিয়াত ছনচ্কা নামে জনা যায়, এগৰাকী আমেৰিকান মহাকাশচাৰী, আমেৰিকাৰ নৌসেনাৰ বিষয়া। তেওঁ এগৰাকী মহিলাৰ দ্বাৰা অধিক সময় মহাকাশ ভ্ৰমণ (সাতবাৰ) কৰা আৰু এগৰাকী মহিলাৰ দ্বাৰা সৰ্বাধিক সময় মহাকাশত খোজ কঢ়াৰ (৫০ ঘণ্টা, ৪০ মিনিট) প্ৰাক্তন অভিলেখধাৰী। উইলিয়ামছক ১৪ নং অভিযান আৰু ১৫ নং অভিযানৰ সদস্য হিচাপে আন্তঃৰাষ্ট্ৰীয় মহাকাশ কেন্দ্ৰত নিযুক্তি দিয়া হৈছিল। ২০১২ চনত ৩২ নং অভিযানত বিমান অভিযন্তা আৰু তাৰ পিছত ৩৩ নং অভিযানৰ অধিনায়ক হিচাপে কাৰ্যনিৰ্বাহ কৰিছিল।

উদ্ধৃতি

ভ্ৰমণ সদায় আচৰিত। কিতাপ এখনত গন্তব্যস্থানৰ বিষয়ে পঢ়ি অধিক বুজিব নোৱাৰা যেতিয়ালৈকে তুমি তালৈ নোযোৱা। গতিকে, এখন ঠাইৰ বিষয়ে মোৰ বিচাৰ সাঁচি ৰাখোঁ কাৰণ প্ৰতিবাৰেই বিভিন্ন ঠাইলৈ যোৱাৰ সময়ত মই আচৰিত হওঁ। আৰু মই সেইটো ভাল পাওঁ।
ভাৰতক মহাকাশৰ পৰা দেখাত ৰত্নৰ দৰে দেখি।

উৎস

শ্ৰেণী:মহাকাশচাৰী
শ্ৰেণী:আমেৰিকাৰ ব্যক্তি
অনুভৱ তুলসী

অনুভৱ তুলসী একাধাৰে অসমৰ এগৰাকী কবি, অনুবাদক, চিনেমা সমালোচক, গল্পকাৰ, সম্পাদক। বিংশ শতিকাৰ শেষৰপৰা সাম্প্ৰতিক সময়লৈকে অসমীয়া কবিতাৰ ক্ষেত্ৰখনত তেওঁ অৱদান আগবঢ়াই আহিছে। তেওঁ গুৱাহাটী বিশ্ববিদ্যালয়ৰ পৰা ১৯৮৪ চনত ইংৰাজী সাহিত্যত স্নাতকোত্তৰ ডিগ্ৰী গ্ৰহণ কৰে। ১৯৮৩ চনৰপৰা ২০১৮ চনলৈকে শুৱালকুছি বুদৰাম মাধৱ সত্ৰাধিকাৰ মহাবিদ্যালয়ত অধ্যাপক হিচাপে চাকৰি কৰি অৱসৰ গ্ৰহণ কৰে। তেওঁৰ প্ৰথম কবিতাপুথি ‘নাজমা’। অনুভৱ তুলসীয়ে মুনীন বৰকটকী বঁটা, কেন্দ্ৰীয় চৰকাৰৰ সংস্কৃতি দপ্তৰৰ জ্যেষ্ঠ ফেলশিপ সন্মান, অন্তৰ্লিপি সাহিত্য বঁটা, সাহিত্য জ্যোতি বঁটা, অসম সাহিত্য সভাৰ সভাপতিৰ শতবৰ্ষীয় সাহিত্য সম্মান, পৰনাথ বিদ্যাবিনোদ স্মৃতি সাহিত্য পুৰস্কাৰ,নলবাৰী সাহিত্য সভাৰ জমিৰুদ্দিন আহমদ বঁটা, অসম সাহিত্য সভাৰ অসম কেশৰী অম্বিকাগিৰী ৰায়চৌধুৰী বঁটা আদি পুৰস্কাৰ লাভ কৰিছে।

উদ্ধৃতিসমূহ

ইংৰাজী ১৯৭০ বৰ্ষটোত মই সপ্তম শ্ৰেণীৰ ছাত্ৰ আছিলোঁ। মাধৱদেৱ উচ্চ মাধ্যমিক স্কুল, আমাৰ ঘৰৰ সমুখতে। সেই বৰ্ষতে মোৰ জীৱনত তিনিটা বিশেষ ঘটনা ঘটিল। এক, কাউণ্ট লিঅ’ টলষ্টয় নামৰ বিশ্ববন্দিত মহান লেখকজনৰ ৰচনাৰ সৈতে পৰিচয়; দুই, অসমীয়া ভাষাৰ কবি ৰত্নকান্ত বৰকাকতীৰ লেখাৰ মাজেৰে কবিতাৰ পাঠোদ্ধাৰৰ লিখিত প্ৰয়াস; আৰু তিনি, আমাৰ ঘৰলৈ অহা ৰেডিঅ’টোৰ যোগেদি হোৱা দিগবলয়ৰ প্ৰসাৰ।
কবি এক ধ্ৰুৱ বিন্দু নহয়। ধ্ৰুৱও যে অৰ্ধসত্যহে- তাক যদি নুবুজে, কবিৰ চেতনালৈ প্ৰবাহ আহিব কেনেকৈ।

উৎস

বাহ্যিক সংযোগ

শ্ৰেণী:অসমীয়া কবি
শ্ৰেণী:অসমৰ ব্যক্তি
শ্ৰেণী:ভাৰতীয় কবি
শ্ৰেণী:মৃত ব্যক্তি
পাৰমিতা এক দিন

পাৰমিতা এক দিন অপৰ্ণা সেনৰ পৰিচালনাত নিৰ্মিত এখন বাংলা ছবি। ২০০০ চনত মুক্তি লাভ কৰা ছবিখনত অপৰ্ণা সেন, ঋতুপৰ্ণ সেনগুপ্ত, সৌমিত্ৰ চেটাৰ্জী, সোহিনী হালদাৰ, ৰজতাভ দত্ত, ৰত্ন ঘোষাল, ৰাজেশ শৰ্মা, কৌশিক বেনাৰ্জী, ৰীতা কইৰাল, দুলাল লাহিড়ী, সুমিত্ৰা মুখাৰ্জী, অলকনন্দা ৰায় আদি শিল্পীয়ে মুখ্য চৰিত্ৰত অভিনয় কৰিছে।

কাহিনীৰ সাৰাংশ

পাৰমিতাৰ এক দিন ছবিখনত বন্ধুত্ব আৰু নিসংগতাৰ দুই বিপৰীতধৰ্মী বিষয়বস্তুৰ সন্ধান কৰা হৈছে। ছবিখনৰ আৰম্ভণি হয় সনাকাৰ অন্ত্যেষ্টিক্ৰিয়াত পাৰমিতাকো নিমন্ত্ৰণ কৰা হয়। ফ্লেছবেকত দেখুওৱা হয় যে পাৰমিতাই পূৰ্বে সনাকাৰ সৰু পুত্ৰ বীৰুৰ সৈতে বিবাহপাশত আবদ্ধ হৈছিল। বয়স, পৃষ্ঠভূমি আৰু স্বভাৱৰ পাৰ্থক্য থাকিলেও শাহুৱেক আৰু বোৱাৰীয়েক মাজতো এক শক্তিশালী বান্ধোন গঢ়ি উঠিছিল। কিন্তু যেতিয়া পাৰমিতাৰ বীৰুৰ লগত বিবাহ ভাঙি যায়, তেতিয়া সামাজিক আচাৰ-আচৰণে মহিলাসকলক ঘনিষ্ঠ বন্ধু হৈ থাকিবলৈ বাধা দিয়ে। পাৰমিতাই ৰাজীৱ শ্ৰীবাস্তৱক বিয়া কৰাই নতুন জীৱন আৰম্ভ কৰাৰ সময়তে শাহুৱেক সনাকা হৃদয় বিদীৰ্ণ হয় আৰু অকলশৰীয়া হৈ পৰে। শেষত গুৰুতৰভাৱে অসুস্থ হৈ পৰে। যেতিয়া পাৰমিতাই সনাকাৰ অসুখৰ কথা গম পায়, তেতিয়া তাই নীতি-নিয়মক অৱমাননা কৰিবলৈ বাধ্য হয় আৰু মৃত্যুশয্যাত সনাকাক পৰিচৰ্যা কৰিবলৈ উভতি যায়। সনাকাৰ মৃত্যু হয়। ফ্লেছবেক শেষ হয়। পাৰমিতাই অন্ত্যেষ্টিক্ৰিয়া গুছি আহে আৰু উপলব্ধি কৰে যে তাই আৰু ৰাজীৱে তেওঁলোকৰ প্ৰথম সন্তানৰ আশা কৰিছে।

বঁটা

ৰাষ্ট্ৰীয় চলচ্চিত্ৰ বঁটা (২০০০)
শ্ৰেষ্ঠ সহযোগী অভিনেত্ৰী (সোহিনী সেনগুপ্ত)
বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবি
শ্ৰেষ্ঠ মহিলা নেপথ্য কণ্ঠশিল্পী ("হৃদয় আমাৰ প্ৰকাশ" গীতটোৰ বাবে জয়শ্ৰী দাসগুপ্ত)

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:২০০০ বৰ্ষৰ চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
জ্ঞান বিজ্ঞান একাডেমী

জ্ঞান বিজ্ঞান একাডেমী (Gyan Vigyan Academy) অসমৰ লগতে সমগ্ৰ উত্তৰ-পূৰ্বাঞ্চলৰ ভিতৰতে আগশাৰীৰ কনিষ্ঠ মহাবিদ্যালয়। এইখন মহাবিদ্যালয় ২০০৭ চনত ডিব্ৰুগড়ৰ বৈৰাগীমঠত প্ৰতিষ্ঠা কৰা হয়। মহাবিদ্যালয়খন জ্ঞান বিজ্ঞান একাডেমী 'চাইটিয়ে পৰিচালনা কৰে। উক্ত চ'চাইটিখন চ'চাইটি আইন ১৮৮০ৰ অন্তৰ্ভুক্ত। বিদ্যালয়খনৰ পৰিচালক হৈছে অনুজ কুমাৰ বৰপুজাৰী আৰু বৰ্তমানৰ
অধ্যক্ষ হৈছে ৰাজীৱ চাহু। বিদ্যালয়খন ব্যক্তিগত খণ্ডৰ অন্তৰ্গত।

অৱস্থান আৰু চৌহদ

ডিব্ৰুগড় চহৰৰ মাজ মজিয়াৰ বৈৰাগীমঠত অৱস্থিত। বিদ্যালয়খনৰ সন্মুখতে আছে ঐতিহাসিক কনভয় ৰ'ড। জ্ঞান বিজ্ঞান ডিব্ৰুগড় ৰেল ষ্টেচনৰ নিচেই কাষত অৱস্থিত।

সকলো সা-সুবিধাৰে ভৰা জ্ঞান বিজ্ঞানত আধুনিক পৰীক্ষাগাৰ আৰু পুথিভৰাঁল আছে। তদুপৰি বিভিন্ন প্ৰতিযোগিতামূলক পৰীক্ষা, যেনে: JEE (Mains আৰু Advance), AIIMS, NIFT, CLAT, Assam CEE ইত্যাদি আৰু বিভিন্ন উচ্চশিক্ষা প্ৰতিষ্ঠানত নামভৰ্তিৰ বাবে ইয়াৰ ছাত্ৰ-ছাত্ৰীক প্ৰশিক্ষণ আৰু কেৰিয়াৰ গাইডেন্স দিয়া হয়।

শিক্ষা

জ্ঞান বিজ্ঞান একাডেমীয়ে বিজ্ঞান, বাণিজ্য আৰু কলা - এই তিনিটা বিভাগৰে উচ্চতৰ মাধ্যমিকৰ পাঠদান কৰা হয়। ই অসম উচ্চতৰ মাধ্যমিক শিক্ষা সংসদৰ অন্তৰ্ভুক্ত।

তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
শ্ৰেণী:ডিব্ৰুগড় জিলা
অনুলোম

অনুলোম এটা সংস্কৃত শব্দ, যিটো শব্দ উচ্চ জাতত জন্মা পুৰুষ আৰু পুৰুষৰ নিজৰ তুলনাত নিম্ন জাতৰ মহিলাৰ মাজত হোৱা অতিবিবাহৰ মিলন বুজাবলৈ মনুস্মৃতি অৰ্থাৎ মনুৰ নিয়মত (শ্ৰাদ্ধদেৱ মনু) ব্যৱহাৰ কৰা হয়। মনুৱে সেই কথা বুজাই দিয়ে যে, মানৱ জাতিৰ মাজত বিভিন্ন জাতিৰ বিৱৰ্তন দুজন ব্যক্তিৰ মিলনৰ বাবেই হৈছিল, যিসকল জাতি বা শ্ৰেণীৰ জখলাত ইটোৱে সিটোৰ তুলনাত একেটা স্তৰৰ নাছিল (জন্মৰ ভিত্তিত আৰু সমাজত ধন-সম্পত্তি বা মৰ্যাদা নহয়)। মনুৰ মতে একে জাতিৰ ভিতৰত অৰ্থাৎ একেটা স্তৰৰ দুজন ব্যক্তিৰ মাজত বিবাহ কৰাটো অতি উত্তম।

আনহাতে, উচ্চ জন্মৰ মহিলাই নিম্ন জন্মৰ (মহিলাৰ সাপেক্ষে) পুৰুষৰ সৈতে একত্ৰিত হোৱা প্ৰতিলোম বিবাহ নামৰ বিপৰীত মিলনটোক গৰিহণা দিয়া হৈছিল। “জাতৰ বিৰুদ্ধে যোৱা’’ বুলি গণ্য কৰা এই সংঘসমূহক মনুৱে তিক্তভাৱে সমালোচনা আৰু নিন্দা কৰে আৰু সংঘৰ পিছত জড়িত পক্ষসমূহৰ অৱক্ষয়ৰ বাবে তেওঁলোকক জগৰীয়া কৰে। কিন্তু পিছৰ ধাৰাভাষ্যকাৰসকলে এই বিবাহসমূহ মানি ল’বলৈ আৰম্ভ কৰিছে।

তথ্যসূত্ৰ

শ্ৰেণী:সমাজতত্ত্ব
বিশ্ব শৌচাগাৰ দিৱস

বিশ্ব শৌচাগাৰ দিৱস (; WTD) হৈছে ১৯ নৱেম্বৰত ৰাষ্ট্ৰসংঘৰ এক আনুষ্ঠানিক আন্তঃৰাষ্ট্ৰীয় দিৱস। বিশ্বজুৰি ৪.২ বিলিয়ন লোকে "নিৰাপদে পৰিচালিত অনাময় ব্যৱস্থা" অবিহনে জীয়াই আছে আৰু প্ৰায় ৬৭৩ মিলিয়ন লোকে মুকলিত শৌচ কৰে। বহনক্ষম উন্নয়নৰ লক্ষ্য-৬ ৰ লক্ষ্য হৈছে "সকলোৰে বাবে পানী আৰু অনাময় ব্যৱস্থাৰ উপলব্ধতা আৰু বহনক্ষম ব্যৱস্থাপনা নিশ্চিত কৰা।" বিশেষকৈ, লক্ষ্য-৬.২ হৈছে "মুকলিত শৌচ বন্ধ কৰা আৰু অনাময় আৰু পৰিষ্কাৰ-পৰিচ্ছন্নতাৰ সুবিধা প্ৰদান কৰা।" ২০২০ চনৰ বহনক্ষম উন্নয়নৰ লক্ষ্যৰ প্ৰতিবেদন প্ৰকাশ পোৱাৰ সময়ত ৰাষ্ট্ৰসংঘৰ সচিব প্ৰধান এণ্টনিঅ’ গুটেৰেছে কয় যে, “আজি বহনক্ষম উন্নয়নৰ লক্ষ্য-৬ বৰ দুখলগাকৈ নিজ লক্ষ্যৰ পৰা আঁতৰি গৈছে” আৰু ই “২০৩০ চনৰ কাৰ্যসূচী, মানৱ অধিকাৰৰ বাস্তৱায়নত আৰু সাফল্যৰ অগ্ৰগতিত বাধাৰ সৃষ্টি কৰিছে।” সমগ্ৰ বিশ্বতে শান্তি আৰু নিৰাপত্তাৰ ব্যৱস্থা কৰা হৈছে।"

এই লক্ষ্যত উপনীত হোৱাৰ দিশত ব্যৱস্থা গ্ৰহণ কৰিবলৈ মানুহক অৱগত, জড়িত আৰু অনুপ্ৰাণিত কৰিবলৈ বিশ্ব শৌচাগাৰ দিৱসৰ অস্তিত্ব আছে। ছিংগাপুৰে এই প্ৰস্তাৱ দাখিল কৰাৰ পিছত (১৯৩খন সদস্য ৰাষ্ট্ৰৰ ৰাষ্ট্ৰসংঘৰ সাধাৰণ পৰিষদৰ আগত ইয়াৰ প্ৰথম প্ৰস্তাৱ) ২০১৩ চনত ৰাষ্ট্ৰসংঘৰ সাধাৰণ পৰিষদে বিশ্ব শৌচাগাৰ দিৱসক ৰাষ্ট্ৰসংঘৰ আনুষ্ঠানিক দিৱস হিচাপে ঘোষণা কৰে। ইয়াৰ পূৰ্বে ২০০১ চনত বিশ্ব শৌচাগাৰ সংস্থাই (চিংগাপুৰৰ এটা বেচৰকাৰী সংস্থা) বেচৰকাৰীভাৱে বিশ্ব শৌচাগাৰ দিৱস পালন কৰিছিল।

তথ্যসূত্ৰ

শ্ৰেণী:দিৱসসমূহ
নলিনীপ্ৰভা ডেকা

নলিনীপ্ৰভা ডেকা (; জন্ম:১১ মাৰ্চ ১৯৪৪ – মৃত্যু:১৫ জুন ২০১৪) আছিল ব্ৰহ্মপুত্ৰ উপত্যকাক সামৰি লোৱা ভাৰত অসমৰ এগৰাকী লেখিকা, কবি, গল্পকাৰ, অভিনেত্ৰী আৰু নাট্যকাৰ। ২০১২ চনত লিডুত অনুষ্ঠিত হোৱা অসম সাহিত্য সভাৰ (অসম সাহিত্য সমাজ) এক সমাৱেশত তেওঁক সন্মানিত কৰা হৈছিল।

ডেকাই তেওঁৰ স্বামী ভবানন্দ ডেকাৰ সৈতে অসমৰ ঐতিহ্য, পৰম্পৰাগত ৰীতি-নীতি, বয়ন আৰু বস্ত্ৰশিল্প, ৰন্ধন আৰু লোক সংগীতৰ বিষয়ে প্ৰচাৰ কৰিছিল।তেওঁলোকে পৰম্পৰাগত অসমজীৱনশৈলী, কলা, সাহিত্য আৰু সংস্কৃতিৰ ওপৰত গৱেষণা কৰিছিল।
নলিনীপ্ৰভা ডেকাই 'ফুল' নামৰ এখন শিশু আলোচনীৰ প্ৰথম মহিলা সম্পাদক আৰু প্ৰকাশক আছিল আৰু ৩০ খন সমালোচকৰ দ্বাৰা প্ৰশংসিত কিতাপ লিখিছিল। অল ইণ্ডিয়া ৰেডিঅ'ই মহিলা আৰু শিশুসম্পৰ্কীয় বিষয়ত ডেকাৰ ৰেডিঅ' নাটক সম্প্ৰচাৰিত হৈছিল।

পৰম্পৰাগত অসমীয়া জীৱনশৈলী

কবি নলিনী প্ৰভা ডেকাই নিজৰ সন্তানৰ মাজতো অসমীয়া সংস্কৃতি আৰু ঐতিহ্যৰ উত্তৰাধিকাৰ গঢ়ি তুলিছিল। তেওঁ হাতেৰে বোৱা কাপোৰ আৰু পোছাক প্ৰস্তুত কৰিবলৈ নতুন দিল্লী আৰু গুৱাহাটীত থকা তেওঁৰ ঘৰত এখন থলুৱা অসমী পৰম্পৰাগত তাঁতশাল স্থাপন কৰিছিল। ডেকাই তেওঁৰ স্বামীয়ে পিন্ধিবলৈ হাতেৰে বোৱা চুৰীয়া চাপকন আৰু নিজৰ মেখেলা-চাদৰ নিজ হাতেৰে বৈ লৈছিল।
তেওঁ ঘৰত এটা ঢেকী স্থাপন কৰিছিল আৰু তেওঁৰ পৰিয়ালৰ বাবে জৈৱিক পদ্ধতিত খাদ্য উৎপাদন কৰিবলৈ ব্যৱহাৰ কৰিছিল। চাউল, ঘেঁহু আৰু মচুৰ দাইলকে ধৰি কেঁচা ধানক পৰম্পৰাগত শৈলীত প্ৰস্তুত কৰিছিল। অসমীয়া খাদ্য আৰু জলপান যেনে চাউল, কোমল চাউল, বৰা চাউল, চিৰা, আখৈ আদি কৰিবলৈ মাটি তৈয়াৰ কৰা হৈছিল।আনকি চহৰতো ডেকাই আত্মনিৰ্ভৰশীলতা প্ৰদৰ্শন কৰিছিল ।

লেখক

ডেকাই মুঠ ৩০ খন কিতাপ লিখিছিল আৰু সম্পাদনা কৰিছিল । তেওঁৰ কিছুমান লিখনি, চুটি গল্পকে ধৰি ইংৰাজীলৈ অনুবাদ কৰা হৈছে। ডেকাৰ কিতাপসমূহ মহেশ্বৰ নেওগ, ভূপেন হাজৰিকা, প্ৰমোদ চন্দ্ৰ ভট্টাচাৰ্য, শীলভদ্ৰ, ৰামমল ঠাকুৰীয়া, ভবনানন্দ ডেকা, বিশ্বেশ্বৰ হাজাৰিকা আৰু কনক চন্দ্ৰ ডেকাই পৰ্যালোচনা কৰিছে। ভূপেন হাজৰিকা আৰু মামণি ৰয়ছম গোস্বামী(ইন্দিৰা গোস্বামী)ৰ সৈতে তেওঁৰ এক সৌহাৰ্দ্যপূৰ্ণ সম্পৰ্ক আছিল, আৰু ভূপেন হাজৰিকাই তেওঁৰ এখন কিতাপৰ বিষয়ে এটা প্ৰবন্ধ লিখিছিল।তেওঁৰ বহুতো কবিতা অসমৰ সংগীতজ্ঞ আৰু গায়কসকলে গীত পৰিৱেশন কৰিছে।

নাট্যকাৰ

ডেকা ১৯৭০ ৰ দশকৰ আৰম্ভণিৰ পৰা অসমৰ এগৰাকী জনপ্ৰিয় অসম প্ৰথম প্ৰজন্মৰ মহিলা ৰেডিঅ' নাট্যকাৰ আছিল। তেওঁৰ নাটকবোৰ মহিলা আৰু শিশুসম্পৰ্কীয় বিষয়বোৰক কেন্দ্ৰ কৰি আছিল আৰু বহুতো গুৱাহাটীৰ পৰা অল ইণ্ডিয়া ৰেডিঅ'ত সম্প্ৰচাৰিত হৈছিল। ডেকাই নিজেও তেওঁৰ কিছুমান ৰেডিঅ' নাটক আৰু মঞ্চত অভিনয় কৰিছিল।

সামাজিক কৰ্মী

ডেকা অসমৰ এগৰাকী আগশাৰীৰ সমাজকৰ্মী আছিল আৰু ৰাষ্ট্ৰীয় আৰু আন্তঃৰাষ্ট্ৰীয় সংগঠন স্থাপনত ভূমিকা পালন কৰিছিল। শ্ৰীমন্ত শংকৰদেৱ আন্তঃৰাষ্ট্ৰীয় ফাউণ্ডেচন, অসম ফাউণ্ডেচন-ইণ্ডিয়া, দিল্লী অসমীয়া সাহিত্য সমাজ, সদৌ অসম মইনা পাৰিজাত, কামৰূপ (অবিভক্ত) জিলা সাহিত্য সভা, সদৌ অসম চেমনীয়া চৰা, পূৱ শৰণীয়া নামঘৰ, ৰাজগড় সাহিত্য চৰা, পোহৰ প্ৰয়াসী লক্ষণীয় সমাজ, উৰ্বশী কৃষ্টি কেন্দ্ৰ আৰু উৰ্বশী সংগীত বিদ্যালয়। তেওঁ উত্তৰ-পূব ভাৰতৰ এটা আঞ্চলিক ৰাজনৈতিক সংগঠনৰ মহিলা শাখা পূৰ্বাঞ্চলীয় মহিলা পৰিষদৰ প্ৰতিষ্ঠাপক সভাপতি আছিল।

তথ্যৰ উৎস

শ্ৰেণী: মৃত ব্যক্তিশ্ৰেণী: লেখিকাশ্ৰেণী: অসমৰ ব্যক্তি
শ্ৰেণী:ভাৰতীয় মহিলা কবি
বহনক্ষম ভূমি ব্যৱস্থাপনা

বহনক্ষম ভূমি ব্যৱস্থাপনা এনে এক পদ্ধতি আৰু প্ৰযুক্তিক বুজায়, যিবোৰৰ লক্ষ্য হৈছে দীৰ্ঘম্যাদী বহনক্ষমতা, পৰিৱেশ তন্ত্ৰৰ সেৱা, জৈৱ বৈচিত্ৰ্য আৰু জীৱিকা নিশ্চিত কৰাৰ লগতে মানুহৰ প্ৰয়োজন পূৰণ কৰিবলৈ ভূমি, পানী আৰু অন্যান্য পৰিৱেশ সম্পদৰ ব্যৱস্থাপনাক একত্ৰিত কৰা। উদাহৰণস্বৰূপে আঞ্চলিক পৰিকল্পনা আৰু মাটি বা পৰিৱেশ সুৰক্ষাৰ লগতে সম্পত্তি আৰু বাগিচা ব্যৱস্থাপনাতো এই শব্দটো ব্যৱহাৰ কৰা হয়।

পৰিসৰ

বিশ্ব বেংকে বহনক্ষম ভূমি ব্যৱস্থাপনাক এফালে পৰিৱেশৰ সুৰক্ষা আৰু আনফালে নিশ্চিত পৰিৱেশ তন্ত্ৰৰ প্ৰক্ৰিয়া বুলি অভিহিত কৰিছে৷ আনহাতে, ই কৃষি আৰু অৰণ্যৰ উৎপাদনশীলতাৰ দিশত জনগাঁথনিগত বৃদ্ধিৰ চাপৰ ফলত ভূমিৰ অধিক ব্যৱহাৰৰ প্ৰতিও সন্মান প্ৰদৰ্শন কৰিছে৷

ইউৰোপৰ বাবে “ৰাষ্ট্ৰসংঘৰ অৰ্থনৈতিক আয়োগে’’(UNECE) এই শব্দটো বহল প্ৰেক্ষাপটত প্ৰয়োগ কৰে। কৃষি আৰু বনজ সম্পদৰ উপৰিও ইয়াৰ ভিতৰত খনিজ নিষ্কাশন খণ্ড, সম্পত্তি আৰু বাগিচা ব্যৱস্থাপনাও অন্তৰ্ভুক্ত।

ৰাষ্ট্ৰীয় ৰাজনীতি আৰু কাৰ্যসূচীৰ কালছোৱাত কিছুসংখ্যক ইউৰোপীয় ৰাষ্ট্ৰই "বহনক্ষম ভূমি ব্যৱস্থাপনা"ৰ পৰিভাষা ব্যৱহাৰ কৰিবলৈ লয়। এইক্ষেত্ৰত অষ্ট্ৰেলিয়া আৰু নিউজিলেণ্ডৰ কথা উল্লেখ কৰিব লাগিব, কিয়নো দুয়োখন দেশেই নিজৰ চৰকাৰী কাৰ্যসূচীৰ অংশ হিচাপে জলবায়ু পৰিৱৰ্তনৰ ক্ষেত্ৰত বহনক্ষম ভূমি ব্যৱস্থাপনাৰ ওপৰত একমত হৈছে।

ইউৰোপীয় প্ৰেক্ষাপটত “ইউৰোপীয় নেটৱৰ্ক ফৰ লেণ্ড ইউজ মেনেজমেণ্ট ফৰ ছাষ্টেনেবল ইউৰোপিয়ান চিটিজ’’(LUMASEC)ৰ সংজ্ঞাটোক ৰেফাৰেন্স হিচাপে ব্যৱহাৰ কৰিব পাৰি। ইয়াত বহনক্ষম ভূমি ব্যৱস্থাপনাৰ ওপৰত আন্তঃ আৰু আভ্যন্তৰীণ সহযোগিতাৰ ওপৰত গুৰুত্ব আৰোপ কৰা হৈছে:

গৱেষণা

২০১০ চনৰ পৰা “জাৰ্মান ফেডাৰেল শিক্ষা আৰু গৱেষণা মন্ত্ৰ্যালয়’’(BMBF)এ "বহনক্ষম ভূমি ব্যৱস্থাপনা"ৰ ওপৰত আন্তঃৰাষ্ট্ৰীয় গৱেষণা কাৰ্যসূচীৰ বাবে ধন আগবঢ়ায়। কাৰ্যসূচীৰ 'অংশ-ক'ই ভূমি ব্যৱস্থাপনা, জলবায়ু পৰিৱৰ্তন আৰু পৰিৱেশ তন্ত্ৰ সেৱাৰ মাজৰ পাৰস্পৰিক ক্ৰিয়াৰ অনুসন্ধান কৰে। ইয়াৰ ভিতৰত দক্ষিণ আমেৰিকা, আফ্ৰিকা, ইউৰোপ, মধ্য এছিয়া, আৰু দক্ষিণ এছিয়াত চলি থকা প্ৰকল্পসমূহ অন্তৰ্ভুক্ত কৰা হৈছে। 'অংশ-খ’ই মধ্য ইউৰোপৰ ওপৰত গুৰুত্ব আৰোপ কৰি ১৩টা প্ৰকল্পত "উদ্ভাৱনী ব্যৱস্থাৰ সমাধান" বিচাৰে।

তদুপৰি, ভূমি অৱক্ষয়ৰ অৰ্থনীতি (ELD) পদক্ষেপে ইয়াৰ অৰ্থনৈতিক লাভালাভৰ ওপৰত আলোকপাত কৰি বহনক্ষম ভূমি ব্যৱস্থাপনাৰ প্ৰথাৰ ওপৰত খৰচৰ সুবিধা বিশ্লেষণ স্থাপন কৰিব বিচাৰে। এই অৰ্থনৈতিক বিশ্লেষণে সিদ্ধান্ত গ্ৰহণকাৰীসকলক বিশ্বজুৰি ভূমিৰ অৱক্ষয়ৰ বিৰুদ্ধে যুঁজিবলৈ উপযুক্ত ব্যৱস্থা গ্ৰহণ কৰাত সহায় কৰিব। ইয়াৰ উপৰিও এই পদক্ষেপে আফ্ৰিকা আৰু মধ্য এছিয়াৰ ওপৰত গুৰুত্ব আৰোপ কৰি আঞ্চলিক কেছ ষ্টাডিক সমৰ্থন কৰে।
​

বহনক্ষম ভূমি ব্যৱস্থাপনাৰ প্ৰয়োজনীয়তা

২০২০ চনৰ ছেপ্টেম্বৰ মাহত বিজ্ঞানীসকলে স্থলজ অঞ্চলসমূহৰ এক ইণ্টাৰেক্টিভ বিশ্ব মানচিত্ৰ প্ৰকাশ কৰিছিল য'ত সংৰক্ষিত অঞ্চলসমূহে "গ্ল'বেল ছেফটি নেট" হিচাপে কাম কৰা বা ক্ৰমাগতভাবৱ উন্নয়নশীল অধিক বহনক্ষম ব্যৱস্থাপনাই বিভিন্ন জলবায়ু আৰু সংৰক্ষণৰ লক্ষ্যত উপনীত হোৱাত সহায় কৰিব।

তথ্য সূত্ৰ

শ্ৰেণী:ভূতত্ত্ব
শ্ৰেণী:পৰিৱেশ সম্পৰ্কীয় সমস্যা
আব্ৰাহামিক ধৰ্ম

]]ৰ আল্লাহু চিহ্ন (ওপৰত), ইহুদিসকলৰ ডেভিড বা দাউদৰ তৰা (তলৰ সোঁফালে), খ্ৰীষ্টানৰ ক্ৰুচ (তলৰ বাওঁফালে)
ইব্ৰাহিমীয় ধৰ্ম বা আব্ৰাহামিক ধৰ্ম বুলিলে একেশ্বৰবাদী ধৰ্মসমূহক বুজোৱা হয়, যিসকলৰ মাজত ইব্ৰাহিমৰ সৈতে সম্পৰ্কিত ধৰ্মীয় উৎপত্তি অথবা ধৰ্মীয় ইতিহাসগত ধাৰাবাহিকতা বিদ্যমান।
এইসকলো ধৰ্ম হজৰত ইব্ৰাহিম (আঃ) অথবা তেখেতৰ বংশধৰে প্ৰচাৰ কৰিছিল। ভাৰত, চীন, জাপান ইত্যাদি দেশৰ উপজাতিয় অঞ্চলৰ বাদ দি গোটেই বিশ্বত এই মতবাদৰ আধিপত্য। তুলনামূলক ধৰ্মতত্ত্বত যি তিনিটা ধৰ্মগত শ্ৰেণীবিন্যাস পোৱা যায়, সিহঁতৰ মাজত ইব্ৰাহিমীয় ধৰ্ম এটা শ্ৰেণী; অন্য দুটা শ্ৰেণী হৈছে ভাৰতীয় ধৰ্ম (উদাহৰণ- হিন্দু ধৰ্ম) আৰু পূৰ্ৱ এচিয় ধৰ্ম।

ইব্ৰাহিমীয় ধৰ্মসমূহৰ তালিকা

সূচনালগ্ন অণুসৰি ক্ৰমবিন্যাস কৰিলে পোৱা প্ৰধান তিনিটা ইব্ৰাহিমীয় ধৰ্ম হৈছে- ইহুদী ধৰ্ম বা জুডাইজম, খ্ৰীষ্টান ধৰ্ম, আৰু ইছলাম।
ইহুদি ধৰ্ম
খ্ৰীষ্টান ধৰ্ম
ইছলাম ধৰ্ম
বাহাই ধৰ্ম
ইয়াজিদি
দ্ৰুজ

ইহুদি ধৰ্ম

ইহুদী ধৰ্ম অনুসৰি সকলে নিজক ইব্ৰাহিমৰ পুত্ৰ জ্যাকব (বা ইয়াকুব)-ৰ উত্তৰপুৰুষ বুলি ভাবে। এই ধৰ্ম কঠোৰভাৱে একেশ্বৰবাদত বিশ্বাসী। সিহঁতৰ মূল ধৰ্মীয় বিধান অনুসৰি এই ধৰ্মৰ অন্তৰ্গত সকলো শাখাৰ মূলগত ধৰ্মগ্ৰন্থ এটাই- তোৰাহ বা তানাখ বা তাওৰাত বা হিব্ৰু বাইবেল। ইহুদীসকলৰ ইতিহাসজুৰি বিভিন্ন ধৰ্ম সংশ্লিষ্ট পন্ডিত ব্যক্তি ইহুদী ধৰ্মৰ মূল মত নিৰ্দিষ্ট কৰাৰ বাবে বিভিন্ন ব্যৱস প্ৰস্তাৱ কৰে, যিবোৰৰ সকলো বোৰেই বিভিন্ন আলোচনা-সমালোচনাৰ মাজেদি যায়। আটাইতকৈ গ্ৰহণযোগ্য ব্যৱস্থা বুলি Maimonides প্ৰদত্ত "বিশ্বাসৰ তেৰটা নীতি" স্বীকৃত, যিটো দ্বাদশ শতকত প্ৰদত্ত হয়। অৰ্থোডক্স ইহুদী আৰু ৰক্ষণশীল ইহুদীৰ মতে, মুছা বা মোজেছ সম্পৰ্কিত ভৱিষ্যতবাণী সত্য; তেখেত পূৰ্ৱ বা পৰৱৰ্ত্তী সকলো নবী তথা প্ৰেৰিত পুৰুষৰ নেতৃত্বস্থানীয়।

খ্ৰীষ্টান ধৰ্ম

খ্ৰীষ্টান ধৰ্ম সূচিত হয় ইহুদী ধৰ্মৰ এটা শাখা হিচাপে। ইয়াৰ উৎপত্তি ভূমধ্যসাগৰীয় খ্ৰিষ্টীয় প্ৰথম শতকত। পৰৱৰ্তীত এটা পৃথক বিশ্বাস আৰু ধৰ্মাচাৰণ যুক্ত বেলেগ ধৰ্ম হিচাপে বিস্তৃত হয়। খ্ৰীষ্টানধৰ্মৰ কেন্দ্ৰীয় চৰিত্ৰৰ নাম যিশু বা জিযাছ বা ঈছা- প্ৰায় সকলোৰৰ বিশ্বাস যে তেখেত ঐশ্বৰিক আছিল। খ্ৰিষ্টিয় ত্ৰিত্ব বা ট্ৰিনিটি মতানুযায়ী যিশু ঐশ্বৰিক তিনিটা চৰিত্ৰৰ এজন। খ্ৰিষ্টিয় বাইবেল খ্ৰীষ্টান ধৰ্মৰ প্ৰধান ধৰ্মগ্ৰন্থ হিচাপে বিবেচিত; কিন্তু এইক্ষেত্ৰত ঐতিহ্যগত কিছু মতপাৰ্থক্য পৰিলক্ষিত হয়, যেনেকৈঃ- লোমান ক্যাথলিকৰ মত আৰু পূৰ্ৱস্থিতি অৰ্থোডক্স মত।

ইছলাম ধৰ্ম

পৃথিৱীৰ প্ৰথম মানৱ হজৰত আদম আঃ ৰ পৰাই ইছলাম ধৰ্মত আৰম্ভনি। হজৰত আদম (এডাম) ইছলামৰ প্ৰথম নবী আৰু 570 খ্ৰিষ্টাব্দত জন্ম লয় এই ধৰ্মৰ সৰ্ৱশেষ নবী হজৰত মুহাম্মাদ (ছাঃ), পূৰ্ৱৰ সকলী ধৰ্মপ্ৰচাৰক আল্লাহ (ঈশ্বৰ)ৰ দ্বাৰা প্ৰেৰিত সতৰ্ককাৰী হিচাপে মানি লয় আৰু মুহাম্মদ(ছাঃ)য়েই সতৰ্ককাৰী ৰূপে ইছলাম ধৰ্ম প্ৰচাৰ কৰে বুলি মুছলিম সকলে বিশ্বাস কৰে। ইছলাম ধৰ্মৰ মূল বিশ্বাস হ'লঃ- আল্লাহ'ৰ কোনো অংশীদাৰ নাই আৰু মুহাম্মাদ (ছাঃ) আল্লাহৰ বাৰ্তাবাহক। এই ধৰ্মৰ মূল ধৰ্মগ্ৰন্থ কোৰআন, আৰু কোৰআন ব্যাখ্যাত সহায় ল'ব লগা হয় হাদিছ সংকলন সমূহৰ উপৰত। এই ধৰ্মৰ উল্লেখযোগ্য দিশ হ'ল, জীৱনযাত্ৰাৰ সৰ্ৱত্ৰ, যেনেকৈঃ ৰাজনীতি, সমাজনীতি, পোছাক, খাদ্য, মিলাপ্ৰীতি ইত্যাদিত এই ধৰ্মই নিজেক জৰিত কৰি আত্মপ্ৰকাশ কৰে। এই ধৰ্মই মুছলিম জাতিৰ পূৰ্ৱপুৰুষ হিচাপে ইব্ৰাহিম (আঃ) ক উল্লেখ কৰি থাকে। ইয়াৰ উপৰিও অন্যান্য নবীসকলকোও আল্লাহ'ৰ প্ৰেৰিত পুৰুষ হিচাপে স্বীকাৰ আৰু সম্মান কৰে।
ইছলাম শব্দৰ অৰ্থ আত্মসমৰ্পণ কৰা।

তথ্যসূত্ৰ

শ্ৰেণী:আব্ৰাহামীয় ধৰ্ম
শ্ৰেণী:ধৰ্ম